DILONGESHA DIA 8
Nzambi mmulekele makenga ne malu mabi bua tshinyi?
1. Malu mabi akabanga mushindu kayi?
Malu mabi akatuadija pa buloba ne Satana, pakambaye dishima dia kumpala. Satana uvua muanjelu muimpe pakamufuka Nzambi, kavua ne kalema to, kadi ‘kakimana mu bualu bulelela’ nansha. (Yone 8:44) Wakapeta dijinga dia kumutendelelabu kudi bantu; yeye kulekela dijinga edi dienda dikola munda muende. Ke yeye kushima Eva, kumusakaye bua amutumikile yeye, pamutu pa kutumikilaye Nzambi. Adama wakatua ku tshia mukajende, kutombokelaye pende Nzambi. Bualu buvua Adama muenze buakatukebela makenga ne lufu.
Pavua Satana usaka Eva bua kutombokelaye Nzambi, uvua uluisha bumfumu bua Nzambi. Bantu ba bungi mbatue ku tshia Satana bualu badi babenga bua Nzambi kubalombolaye. Ke mudi Satana mulue “mukokeshi wa buloba ebu” nunku.
2. Nzambi uvuaku mua kuikala mufuke bantu bibi anyi?
Bintu bionso bidi Nzambi mufuke mbimpe. Uvua mufuke bantu ne banjelu bakumbane bimpe menemene bua kutumikilabu mikenji yende. (Dutelonome 32:
3. Nzambi mmulekele makenga too ne lelu bua tshinyi?
Yehowa mmuanji kulekela bantu batombokela bumfumu buende bua tshikondo kampanda. Bua tshinyi? Bua kuleja ne: padiye yeye kayi ulombola bantu, bionso bidibu benza, bidi tshianana. (Muambi 7:29; 8:9) Tshilumbu tshidi tshitangila bukokeshi, ntshidikose nkayatshi munkatshi mua bidimu 6000 bidi bantu badilombole nkayabu. Tshilejilu, mbulamatadi ya bantu mmipangile bua kujikija mvita, ne tshikisu, ne kansungasunga ne masama.
Dilombola malu dia Nzambi ndishilangane ne dia bantu, bualu Nzambi udi ufuta bantu badi bitaba bua ikale Mfumuabu. (Yeshaya 48:
4. Lutulu lua Nzambi ludi luambuluisha bantu ku tshinyi?
Satana wakamba ne: kakuena muntu udi mua kulamata Nzambi anu bualu mumunange mu bulelela to. Kadi wewe udi mua kuleja ne: bualu ebu mbua dishima anyi? Eyowa! Lutulu lua Nzambi ludi lupetesha muntu yonso mushindu wa kuleja bikalaye musue bumfumu buende anyi bua bantu. Malu atudi tuenza ke adi aleja bumfumu butudi basue.
5. Tudi mua kuenza tshinyi bua kuleja ne: Nzambi ke Mfumuetu?
Tudi tusungula Nzambi bua ikale Mfumuetu patudi tulonga malu a ntendelelu udi ulonda tshidi Bible wamba menemene ne tuenza malu au. (Yone 4:23) Tudi tuleja ne: katuena basue bua Satana atulombole, patudi tubenga kubuelakana mu malu a tshididi ne mu mvita, anu bu Yezu.
Satana udi wenza bua bantu bamone malu mabi ne tshiendenda bu malu mimpe. Patudi tubenga kuenza malu aa, bamue balunda betu ne balela betu badi mua kutuseka anyi kutuluisha. (1 Petelo 4:
Mushindu udi Nzambi munange bantu udi uleja ne: ntatu ne malu mabi nebijike. Bantu badi baleja ne: badi bitabuja bualu ebu nebapete muoyo wa tshiendelele pa buloba.
Manya malu makuabu
Bible utu ulongesha tshinyi menemene?
lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn